Diari Oficial de la Generalitat Valenciana


Sumari del DOGV 6175, del 30-12-2009 (2009/14113)

ORDE de 22 de desembre de 2009, de la Conselleria d'Educació, per la qual es convoca procediment d'accés als cossos de catedràtics d'Ensenyança Secundària i catedràtics d'Escoles Oficials d'Idiomes.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6175

Data del DOGV
:   30-12-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/14250


Data del document
:   22-12-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * concurs administratiu

ORDE de 22 de desembre de 2009, de la Conselleria d'Educació, per la qual es convoca procediment d'accés als cossos de catedràtics d'Ensenyança Secundària i catedràtics d'Escoles Oficials d'Idiomes. [2009/14764]
Índex
Preàmbul
1. Normes generals
1.1. Objecte
1.2. Places objecte de la convocatòria
1.3. Normativa aplicable
2. Requisits i compliment
2.1. Requisits dels aspirants
2.2. Data de compliment dels requisits
3. Sol·licituds
3.1. Forma de presentació de sol·licituds
3.2. Instruccions per a omplir la sol·licitud
3.3. Documentació a aportar
3.4. Presentació de sol·licituds
3.5. Termini de presentació
3.6. Taxes
4. Admissió d'aspirants
4.1. Llista d'admesos i exclosos
4.2. Termini de reclamació contra el llistat provisional
4.3. Estimació o desestimació de les reclamacions en la llista definitiva d'admesos i exclosos
4.4. Devolució de taxes
5. Òrgans de selecció
5.1. Tribunals
5.2. Composició dels tribunals
5.3. Participació voluntària
5.4. Secretari o Secretària dels tribunals
5.5. Obligatorietat de participar en els tribunals
5.6. Abstenció i recusació
5.7. Constitució dels tribunals
5.8. Funcions dels tribunals
5.9. Procediment d'actuació
5.10. Comissió de coordinació
5.11. Indemnitzacions i dietes
6. Sistema de selecció
6.1. Prova de coneixement dels idiomes oficials de la Comunitat Valenciana
6.2. Desenrotllament del sistema de selecció
7. Qualificació
8. Superació del procés selectiu
8.1. Aspirants seleccionats
8.2. Criteris per a resoldre els empats
8.3. Accés per més d'una especialitat
9. Presentació de documents acreditatius dels requisits
10. Destí en el cos de catedràtics
11. Nomenament de funcionaris de carrera
12. Normes finals
Annex I. Barem per a la valoració dels mèrits
Annex II. Model de declaració jurada o promesa
Annex III. Titulacions que eximixen de les proves de coneixements dels idiomes oficials de la Comunitat Valenciana
Annex IV. Instància per a sol·licitar formar part dels òrgans de selecció
Annex V. Ubicació de les direccions territorials d'Educació
Annex VI. Full de baremació de mèrits i de sol·licitud d'avaluació positiva de l'activitat docent
1.2. Places objecte de la convocatòria
Cos: Catedràtics d'Ensenyança Secundària
Codi Especialitat Nombre de places convocades
201 Filosofia 6
202 Grec 3
203 Llatí 7
204 Llengua Castellana i Literatura 31
205 Geografia i Història 15
206 Matemàtiques 16
207 Física i Química 11
208 Biologia i Geologia 11
209 Dibuix 6
210 Francés 3
211 Anglés 80
216 Música 33
217 Educació Física 61
218 Orientació Educativa 23
219 Tecnologia 25
222 Formació i Orientació Laboral 8
227 Organització i Processos de Manteniment de Vehicles 1
254 Informàtica 27
256 Llengua i Literatura Valenciana 66
261 Economia 2
263 Administració d'Empreses 20
265 Organització i Gestió Comercial 20
270 Processos Diagnòstic Clínic i Procediment Ortoprotètic 5
Preàmbul
La disposició addicional deu, apartats 1 i 3 de la Llei Orgànica 2/2006, de 3 de maig, d'Educació, establix els requisits per a l'accés als cossos de catedràtics d'Ensenyança Secundària i catedràtics d'Escoles Oficials d'Idiomes.
Així mateix, l'apartat 2 de la disposició addicional dotze de l'esmentada llei prescriu que els aspirants que desitgen accedir als cossos de catedràtics han de comptar amb una antiguitat mínima de huit anys en el corresponent cos com a funcionari de carrera i que el sistema d'accés serà el concurs, en el qual es valoraran els mèrits relacionats amb l'actualització científica i didàctica, la participació en projectes educatius, l'avaluació positiva en l'activitat docent i, si és el cas, la trajectòria artística dels aspirants.
Les dites disposicions han sigut desenrotllades pel Reglament d'ingrés, accessos i adquisició de noves especialitats en els cossos docents a què es referix la Llei Orgànica 2/2006, de 3 de maig, d'Educació, i que regula el règim transitori d'accés a la funció pública docent a la qual es referix la disposició transitòria desset de l'esmentada llei, aprovat per Reial Decret 276/2007, de 23 de febrer.
Amb la finalitat de complir amb l'oferta d'ocupació pública docent per a 2009, aprovada per Decret 54/2009, de 17 d'abril, del Consell de la Generalitat, complit el que preveu l'article 37.1 c) de la Llei 7/2007, de 12 d'abril, de l'Estatut Bàsic de l'Empleat Públic, i d'acord amb el que disposa la Llei Orgànica 2/2006, de 3 de maig, d'Educació, en els articles 37, 38 i 39 del Reglament d'ingrés, accessos i adquisició de noves especialitats en els cossos docents aprovat pel Reial Decret 276/2007, de 23 de febrer, esta Conselleria, en l'exercici de la competència que li atribuïx el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, acorda convocar procediment d'accés als cossos de catedràtics d'Ensenyança Secundària i d'Escoles Oficials d'Idiomes, d'acord amb les bases següents:
1. Normes generals
1.1 Objecte
Es convoca procediment selectiu per a accedir als cossos de catedràtics d'Ensenyança Secundària i d'Escoles Oficials d'Idiomes en l'àmbit de gestió de la Conselleria d'Educació.
271 Processos Sanitaris 6
274 Sistemes Electrotècnics i Automàtics 2
Total 488
Cos: Catedràtics d'Escoles Oficials d'Idiomes
Codi Especialitat Nombre de places convocades
401 Alemany 2
408 Francés 2
411 Anglés 7
412 Italià 1
Total 12
\* \* \* \* \*
1.2. Plazas objeto de la convocatoria
Cuerpo: Catedráticos de Enseñanza Secundaria
Código Especialidad Número de plazas convocadas
201 Filosofía 6
202 Griego 3
203 Latín 7
204 Lengua Castellana y Literatura 31
205 Geografía e Historia 15
206 Matemáticas 16
207 Física y Química 11
208 Biología y Geología 11
209 Dibujo 6
210 Francés 3
211 Inglés 80
216 Música 33
217 Educación Física 61
218 Orientación Educativa 23
219 Tecnología 25
222 Formación y Orientación Laboral 8
227 Organización y Procesos de Mantenimiento de Vehículos 1
254 Informática 27
256 Lengua y Literatura Valenciana 66
261 Economía 2
263 Administración de Empresas 20
265 Organización y Gestión Comercial 20
270 Procesos Diagnóstico Clínico y Procedimiento Ortoprotésico 5
271 Procesos Sanitarios 6
274 Sistemas Electrotécnicos y Automáticos 2
Total 488
Cuerpo: Catedráticos de Escuelas Oficiales de Idiomas
Código Especialidad Número de plazas convocadas
401 Alemán 2
408 Francés 2
411 Inglés 7
412 Italiano 1
Total 12
1.3. Normativa aplicable
Al present procediment selectiu li és aplicable la normativa següent:
- La Llei Orgànica 2/2006, de 3 de maig, d'Educació.
- La Llei 7/2007, de 12 d'abril, de l'Estatut Bàsic de l'Empleat Públic.
- El Reial Decret 276/2007, de 23 de febrer, pel qual s'aprova el Reglament d'ingrés, accessos i adquisició de noves especialitats en els cossos docents a què es referix la Llei Orgànica 2/2006, de 3 de maig.
- El Reial Decret 1834/2008, de 8 de novembre, pel qual es definixen les condicions de formació per a l'exercici de la docència en Educació Secundària Obligatòria, el Batxillerat, la Formació Professional i les ensenyances de règim especial i s'establixen les especialitats dels cossos docents d'Ensenyança Secundària.
- El Reial Decret 1635/1995, de 6 d'octubre, pel qual s'adscriu el professorat dels cossos de professors d'Ensenyança Secundària i professors tècnics de Formació Professional a les especialitats pròpies de la Formació Professional específica.
- El Reial Decret 1538/2006, de 15 de desembre, pel qual s'establix l'ordenació de la Formació Professional.
- El Decret 62/2002, de 25 d'abril, del Govern Valencià pel qual es regula l'acreditació dels coneixements lingüístics per a l'accés i la provisió de llocs en la funció pública docent no universitària a la Comunitat Valenciana.
- Les altres disposicions d'aplicació general, així com el que disposa la present convocatòria.
2. Requisits i compliment
2.1. Requisits dels aspirants
a) No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les quals exercien en el cas del personal laboral, en el qual haja sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes l'accés a l'ocupació pública.
b) No ser funcionari de carrera del cos al qual es pretenga ingressar ni estar pendent del corresponent nomenament.
c) Estar en possessió d'algun dels títols següents: doctor, llicenciat, enginyer, arquitecte o títol de grau corresponent, o titulació equivalent a efecte de docència.
d) Acreditar el coneixement dels dos idiomes oficials de la Comunitat Valenciana en la forma que s'establix en la lletra b) del punt 2 de la base tercera o per mitjà de la realització de les proves establides en el punt 1 de la base sexta.
e) Tindre la destinació en un lloc de treball dependent de la Conselleria d'Educació de la Generalitat. En el cas de funcionaris en situació administrativa d'excedència, servicis especials, els adscrits a la inspecció educativa i els adscrits a places en l'exterior o circumstàncies anàlogues, el compliment d'este requisit s'entendrà referit al centre on va tindre la seua última destinació.
No reunixen este requisit de participació els funcionaris dependents d'altres administracions educatives que presten servicis temporalment en règim de comissió de servicis en llocs de treball dependents de la Conselleria d'Educació de la Generalitat Valenciana.
f) No haver arribat a l'edat establida, amb caràcter general, per a la jubilació forçosa.
g) Pertànyer al cos de professors d'Ensenyança Secundària per a accedir al cos de catedràtics d'Ensenyança Secundària; i pertànyer al cos de professors d'Escoles Oficials d'Idiomes per a accedir al cos de catedràtics d'Escoles Oficials d'Idiomes.
h) Acreditar una antiguitat mínima de huit anys com a funcionari o funcionària de carrera en el cos des del qual s'aspira i ser titular de l'especialitat o especialitats a què es concursen.
2.2. Data de compliment dels requisits
Tots els requisits enumerats anteriorment han de posseir-se en el dia de finalització del termini de presentació de sol·licituds i mantindre's fins al moment de la presa de possessió com a funcionari o funcionària de carrera del cos de catedràtics corresponent.
3. Sol·licituds
3.1. Forma de presentació de sol·licituds
Els qui desitgen prendre part en esta convocatòria han de presentar una instància, d'acord amb el model oficial, que els serà facilitada en les direccions territorials d'Educació i a través de la pàgina web de la Conselleria d'Educació (http://www.edu.gva.es).
Esta sol·licitud tindrà assignat un número de referència identificatiu que serà diferent en cada una d'estes pel qual ha de ser necessàriament un exemplar original (amb dos fulls autocopiatius) o bé un joc de tres còpies impreses a través d'internet, de manera que no es podran fer fotocòpies, ja que cada sol·licitud ha de tindre un número de referència diferenciat.
Quan s'opte per més d'una especialitat, s'ompliran tantes sol·licituds com a nombre d'especialitats per a les quals es desitge participar.
Els aspirants que disposen de DNI amb certificat electrònic incorporat o firma electrònica de l'autoritat de certificació de la Comunitat Valenciana, poden formular la sol·licitud i realitzar l'abonament de les taxes per via telemàtica a través de la pàgina web de la Conselleria d'Educació (http://www.edu.gva.es).
3.2. Instruccions per a omplir la sol·licitud
Per a omplir la dita sol·licitud, els aspirants tindran en compte, a més de les instruccions que s'hi adjunten, les següents:
a) Els aspirants faran constar en els requadros corresponents el cos, el codi i el nom de l'especialitat per la qual participen tenint en compte que, en cas de discrepància entre el codi i el nom de l'especialitat especificat seran admesos per l'especialitat a la qual corresponga el codi.
b) Aquells aspirants, que per complir els requisits establits, estiguen exempts de les proves de coneixement dels idiomes oficials de la Comunitat Valenciana, hauran de consignar-ho en l'apartat 2.5 de la instància. Així mateix, hauran d'indicar el motiu d'exempció al·legat en els espais reservats a este fi.
3.3. Documentació a aportar
A la instància de sol·licitud s'hi hauran d'acompanyar els documents següents:
a) Fotocòpia del document nacional d'identitat, document semblant del país d'origen o passaport vigent i, si és el cas, document d'identificació d'estranger (NIE).
b) La documentació acreditativa dels mèrits.
c) Full de baremació de mèrits i de sol·licitud d'avaluació positiva de l'activitat docent d'acord amb el model inclòs com a annex VI, que es podrà obtindre a través de la pàgina web de la Conselleria d'Educació (http://www.edu.gva.es).
3.4. Presentació de sol·licituds
Les sol·licituds i la documentació a aportar es presentaran preferentment en els registres generals de les direccions territorials d'Educació d'Alacant, Castelló o València (Annex V) o bé en els llocs i la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb el que disposa l'article 1 del Decret 130/1998, de 8 de setembre, del Govern Valencià.
En cas que s'opte per presentar la sol·licitud davant d'una oficina de correus, es farà en sobre obert perquè la instància siga datada i segellada pel funcionari de correus abans de ser certificada. Si no es fa d'esta manera es considerarà presentada en la data d'entrada en qualsevol dels llocs establits en el paràgraf anterior.
Les sol·licituds subscrites pels participants en l'estranger poden cursar-se, en el termini assenyalat en l'apartat 5 de la present base, a través de les representacions diplomàtiques o consulars espanyoles corresponents, les quals les remetran a continuació a l'organisme competent. El participant adjuntarà a la sol·licitud comprovant bancari d'haver satisfet el pagament dels drets d'examen.
3.5. Termini de presentació
El termini de presentació de sol·licituds, així com de la documentació acreditativa dels mèrits, és des del 12 de gener de 2010 fins al 12 de febrer de 2010, ambdós inclosos.
3.6. Taxes
Els drets de participació en el procediment selectiu seran de 29,92 euros. De conformitat amb el que disposa l'article 132 del Decret Legislatiu 1/2005, de 25 de febrer, del Consell de la Generalitat, pel qual s'aprova el text refós de la Llei de Taxes de la Generalitat, disfrutaran d'una bonificació del 50% de la quota de les tarifes els membres de les famílies nombroses de categoria general, el que igualment ha de justificar-se documentalment junt amb la instància de participació, i en este cas han d'ingressar 14,96 euros. Per altra banda, estan exempts del pagament de les taxes els membres de famílies nombroses de categoria especial, sempre que adjunten a la sol·licitud còpia de la documentació que ho acredite. Així mateix, estan exempts del pagament de les taxes els aspirants amb discapacitat igual o superior al 33%, sempre que ho acrediten documentalment junt amb la sol·licitud, havent d'ingressar la quantitat de 3,5 euros en concepte de formació d'expedient.
L'abonament s'efectuarà en alguna de les entitats de crèdit col·laboradores que figuren en la sol·licitud. Els gastos de transferència van a càrrec de l'interessat. En la sol·licitud ha de figurar el segell de l'entitat bancària acreditatiu del pagament de drets, la falta o l'abonament del qual fora de termini de presentació de sol·licituds determinarà l'exclusió de l'aspirant. En cap cas, la presentació i el pagament en l'entitat bancària suposa l'eliminació del tràmit de presentació, en termini i forma, de la sol·licitud davant l'òrgan expressat en la base tres.
4. Admissió d'aspirants
4.1. Llista d'admesos i exclosos
Finalitzat el termini de presentació d'instàncies, la Direcció General de Personal dictarà una resolució declarant aprovades les llistes provisionals d'admesos i exclosos, ordenades per especialitats, que ha de publicar-se en el Diari Oficial de la Comunitat Valenciana. En la dita resolució s'indicaran els llocs en què es troben exposades al públic les llistes certificades completes d'aspirants admesos i exclosos. En les llistes han de constar els cognoms, el nom, el número del document nacional d'identitat, el cos docent a què aspiren i l'especialitat per la qual participen i si han declarat estar exempts de la realització de la prova de coneixement dels dos idiomes oficials de la Comunitat Valenciana, així com, si és el cas, la causa d'exclusió.
Amb la publicació de la resolució que declare aprovades les llistes provisionals d'admesos i exclosos es considerarà efectuada la notificació corresponent als interessats, a l'efecte del que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4.2. Termini de reclamació contra el llistat provisional
Els aspirants exclosos disposaran d'un termini de deu dies hàbils, comptats des de l'endemà de ser publicada la resolució, per a poder esmenar el defecte que ha motivat la seua exclusió. Així mateix, aquells aspirants que han detectat errors en la consignació de les dades personals podran manifestar-ho en el mateix termini. Les reclamacions es dirigiran a la Direcció General de Personal i es presentaran per qualsevol dels mitjans previstos en l'apartat 4 de la base tercera de la present convocatòria.
4.3. Estimació o desestimació de les reclamacions en la llista definitiva d'admesos i exclosos
Les reclamacions presentades seran estimades o desestimades per una resolució expressa del director general de Personal, per la qual es declararà aprovada la llista definitiva d'admesos i exclosos, que serà publicada en el Diari Oficial de la Comunitat Valenciana, i en la qual s'indicaran els llocs en què es troben exposades el públic les llistes certificades completes d'aspirants admesos i exclosos.
Contra la dita resolució, que posa fi a la via administrativa, podrà interposar-se amb caràcter potestatiu un recurs de reposició davant de la Direcció General de Personal en el termini d'un mes comptat des de l'endemà ser publicada, d'acord amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú o interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de ser publicada, d'acord amb l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
El fet de figurar en la relació d'admesos no pressuposa que es reconega als interessats la possessió dels requisits exigits en la present convocatòria. Quan de l'examen de la documentació, que d'acord amb la base novena d'esta convocatòria ha de presentar-se en el cas de ser seleccionat, es desprenga que no posseïxen algun dels requisits, els interessats decauran en tots els drets que puguen derivar-se de la seua participació en este procediment.
4.4. Devolució de taxes
De conformitat amb el que establix l'article 9 del Decret Legislatiu 1/2005, de 25 de febrer, del Consell de la Generalitat, pel qual s'aprova el text refós de la Llei de Taxes de la Generalitat, no es procedirà a la devolució de les taxes per drets d'examen en els supòsits d'exclusió dels aspirants del procediment selectiu per causes imputables exclusivament als interessats.
5. Òrgans de selecció
5.1. Tribunals
Els tribunals valoraran els mèrits corresponents als apartats i subapartats del barem, corresponent l'avaluació positiva de l'activitat docent a la inspecció educativa.
Una vegada publicada la llista provisional d'aspirants admesos i exclosos, la Direcció General de Personal nomenarà els tribunals i farà pública la seua composició en el Diari Oficial de la Comunitat Valenciana.
Es nomenaran, almenys, quatre tribunals per al cos de catedràtics d'Ensenyança Secundària i un tribunal per al cos de catedràtics d'Escoles Oficials d'Idiomes.
A fi de garantir l'òptim funcionament dels tribunals, la Direcció General de Personal podrà organitzar un curs de formació per als seus membres.
5.2. Composició dels tribunals
D'acord amb el que disposa l'article 7 del Reglament d'ingrés, accessos i adquisició de noves especialitats en els cossos docents aprovat pel Reial Decret 276/2007, de 23 de febrer, els membres dels tribunals seran, preferentment, funcionaris de carrera en actiu del cos de catedràtics respectiu o del cos d'Inspectors d'Educació en número imparell, no inferior a cinc.
En la designació dels tribunals es vetlarà pel principi d'especialitat, d'acord amb el que establix l'apartat 2 de l'article 7 del Reglament d'ingrés, accessos i adquisició de noves especialitats en els cossos docents aprovat pel Reial Decret 276/2007, de 23 de febrer.
Els tribunals estaran integrats per:
- Un president o presidenta, designat/da directament per la Direcció General de Personal, entre funcionaris de carrera del respectiu cos de catedràtics o del cos d'Inspectors d'Educació.
- Quatre vocals, designats per sorteig públic entre funcionaris de carrera en actiu del respectiu cos de catedràtics. En la designació dels vocals es tendirà a la paritat, llevat que raons fundades i objectives ho impedisquen.
Per a cada tribunal es designarà, per igual procediment, un tribunal suplent.
5.3. Participació voluntària
D'acord amb el que preveu l'article 7.7 del Reglament d'ingrés, accessos i adquisició de noves especialitats en els cossos docents aprovat pel Reial Decret 276/2007, de 23 de febrer, els funcionaris docents de carrera dels respectius cossos de catedràtics, que voluntàriament vullguen formar part dels òrgans de selecció com a vocals, han de presentar una sol·licitud, ajustada a l'annex IV, dirigida a la Direcció Territorial d'Educació on presten servicis durant el termini de presentació de sol·licituds de participació en el present procediment selectiu. Si hi ha peticions de participació voluntària, es podrà designar per la Direcció General de Personal fins a un màxim de dos vocals titulars en cada tribunal.
5.4. Secretari o secretària dels tribunals
Actuarà com a secretari o secretària el/la vocal de menor antiguitat en el cos de catedràtics, llevat que el tribunal acorde determinar-ho d'una altra manera.
5.5. Obligatorietat de participar en els tribunals
De conformitat amb l'article 8.3 del Reglament d'ingrés, accessos i adquisició de noves especialitats en els cossos docents aprovat pel Reial Decret 276/2007, de 23 de febrer, la participació en els tribunals té caràcter obligatori. Només seran admissibles com a causes de dispensa, a més de les referides en l'apartat 6 de la present base, les següents:
a) La situació de permís per maternitat, adopció o acolliment i reducció de jornada de treball.
b) La impossibilitat absoluta derivada de malaltia, degudament certificada per la Unitat Mèdica de Personal Docent no Universitari de les direccions territorials d'Educació.
c) Les situacions d'incapacitat temporal i de risc durant l'embaràs, degudament certificades per la Unitat Mèdica de Personal Docent no Universitari de les direccions territorials d'Educació.
5.6. Abstenció i recusació
Quan concórrega alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els membres dels tribunals s'hauran d'abstindre d'intervindre.
Els presidents sol·licitaran dels membres dels tribunals una declaració expressa de no trobar-se incursos en les circumstàncies previstes en l'esmentat article 28 de la Llei 30/1992. El termini per a manifestar l'abstenció serà de set dies hàbils, comptats a partir de la publicació en el Diari Oficial de la Comunitat Valenciana del nomenament dels membres dels tribunals.
Així mateix els aspirants podran recusar els membres del tribunal d'acord amb el que preveu l'article 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En cas de estimar-se causa d'abstenció, recusació o qualsevol altra circumstància de les previstes en esta base, la substitució dels membres del tribunal es realitzarà mitjançant una resolució de la Direcció General de Personal que es publicarà en el Diari Oficial de la Comunitat Valenciana.
5.7. Constitució dels tribunals
La constitució del tribunal tindrà lloc, després d'haver-lo convocat el president o la presidenta, amb l'assistència del president o la presidenta i el secretari o la secretària o dels qui els substituïsquen i la de la mitat, almenys, dels seus membres.
En la dita sessió, el tribunal, a més de constituir-se com a tal, acordarà tots els criteris que han de regir el correcte desenrotllament del procediment selectiu.
Llevat que concórreguen circumstàncies excepcionals l'apreciació de les quals correspondrà a la Direcció General de Personal, per a actuar favoritament una vegada constituït, el tribunal haurà de comptar amb la presència del president o la presidenta i el secretari o la secretària o, si és el cas, dels qui els substituïsquen, i la de la mitat, almenys, dels seus membres.
Quan concórrega alguna de les causes d'exempció o abstenció, degudament justificada, la suplència dels presidents dels tribunals s'autoritzarà per la Direcció General de Personal; la dels vocals titulars pel president o la presidenta que haja d'actuar, havent de recaure sobre algun dels vocals suplents nomenats. L'orde d'actuació dels vocals suplents serà l'orde en què figuren disposats en la resolució de nomenament, llevat que el tribunal determine un altre procediment.
No obstant això, si en el moment del començament de les proves algun tribunal no ha pogut constituir-se a pesar d'haver-se acudit al procediment previst, la Direcció General de Personal adoptarà les mesures procedents per a garantir el dret dels aspirants a la participació en el procediment selectiu.
La inassistència injustificada dels membres de l'òrgan de selecció a les distintes sessions i actes del procediment, incloent-hi la de constitució, donarà lloc a l'exigència de la responsabilitat que corresponga.
5.8. Funcions dels tribunals
Correspon als tribunals:
a) El desenrotllament del procediment selectiu d'acord amb el que disposa esta convocatòria.
b) La custòdia de la documentació justificativa dels mèrits fins a la finalització del procés selectiu.
c) La valoració dels mèrits.
d) L'elaboració, l'ordenació i la publicació de les llistes d'aspirants que hagen superat el procediment selectiu, així com la seua elevació a l'òrgan convocant.
Els tribunals podran proposar a la Direcció General de Personal la incorporació als seus treballs d'assessors especialistes i ajudants tècnics. Seran funcions dels primers l'assessorament als membres de l'òrgan de selecció en l'avaluació dels mèrits objecte de la seua especialitat. Els ajudants col·laboraran amb estos òrgans per mitjà de la realització de les tasques tècniques de suport que estos els assignen. En la seua activitat, els uns i els altres es limitaran a l'exercici de les seues competències respectives. La seua designació correspondrà a la Direcció General de Personal.
5.9. Procediment d'actuació
El procediment d'actuació dels tribunals s'ajustarà en tot moment al que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
5.10. Comissió de coordinació
Per a garantir el millor desenrotllament del procés selectiu i l'homogeneïtat en l'actuació dels tribunals, es nomenarà una comissió de coordinació que estarà formada pels presidents de cada un dels tribunals. Tant el president o la presidenta com el secretari o la secretària d'esta comissió seran designats per la Direcció General de Personal.
Corresponen a la comissió de coordinació les funcions següents:
a) Coordinar els tribunals.
b) Garantir la correcta tramitació del procés selectiu.
c) Facilitar l'actuació dels distints tribunals.
d) Resoldre els dubtes que puguen sorgir en aplicació de la convocatòria, així com el que s'ha de fer en els casos no previstos.
e) Aquelles altres funcions que li siguen assignades a este efecte per la Direcció General de Personal.
5.11. Indemnitzacions i dietes
Els membres que intervinguen en el procediment selectiu tindran dret a la indemnització per raó del servici prevista en el Decret 24/1997, d'11 de febrer, sobre indemnitzacions per raó del servici i gratificacions per servicis extraordinaris, modificat pel Decret 88/2008, de 20 de juny, del Consell.
6. Sistema de selecció
De conformitat amb el que establix la disposició addicional dotze, apartat segon, de la Llei Orgànica 2/2006, de 3 de maig, d'Educació, i el capítol II del títol IV del Reglament d'ingrés, accessos i adquisició de noves especialitats en els cossos docents aprovat pel Reial Decret 276/2007, de 23 de febrer, el sistema d'accés als cossos de catedràtics consistix en un concurs en què es valoraran els mèrits relacionats amb l'actualització científica i didàctica, la participació en projectes educatius, l'avaluació positiva de l'activitat docent i, si és el cas, la trajectòria artística dels aspirants, i resultaran seleccionats aquells aspirants que, ordenats segons la suma de puntuacions aconseguides, obtinguen un número d'orde igual o inferior al nombre de vacants oferides.
6.1. Prova de coneixement dels idiomes oficials de la Comunitat Valenciana
6.1.1. Descripció de les proves
De conformitat amb el que establix el Decret 62/2002 de 25 d'abril, del Govern Valencià, pel qual es regula l'acreditació dels coneixements lingüístics per a l'accés i la provisió de llocs en la funció pública docent no universitària en la Comunitat Valenciana, els aspirants en els procediments d'ingrés i accessos hauran d'acreditar els coneixements, tant en expressió oral com escrita, dels dos idiomes oficials de la Comunitat Valenciana per mitjà d'una prova de caràcter eliminatori, que serà la primera a realitzar-se i consistirà en:
a) Valencià.
1. Prova oral: Suposarà el 30% del total i per a superar-la es necessitarà un mínim d'un 20%. Constarà de dos parts:
- Lectura d'un text de caràcter general d'entre cent i dos-centes paraules proposat pel tribunal.
- Exposició i diàleg sobre un tema prèviament preparat.
El temps per a la seua realització serà de quinze minuts.
2. Prova escrita: Suposarà el 70% del total i per a superar-la es necessitarà un mínim d'un 35%. Constarà de tres parts:
- Preguntes sobre el contingut i el vocabulari d'un text llegit prèviament.
- Realització d'exercicis sobre construcció gramatical correcta de frases i expressions.
- Redacció sobre un tema general senzill a triar entre dos o més, d'aproximadament dos-centes paraules.
El temps per a la seua realització serà de dos hores.
b) Castellà.
El contingut de la prova de coneixements de castellà s'ajustarà al que disposa el Reial Decret 1137/2002, de 31 d'octubre (BOE de 8 de novembre).
6.1.2 Qualificació
En la prova de coneixements dels idiomes oficials de la Comunitat Valenciana cada aspirant serà qualificat pel tribunal d'apte o no apte. Els aspirants que obtinguen la qualificació de no apte no podran continuar el procediment selectiu.
6.1.3 Exempció
Quedaran exempts de la realització de la prova de coneixements dels dos idiomes oficials de la Comunitat Valenciana, els aspirants que acrediten estar en possessió d'algun dels títols, certificats o diplomes que es relacionen en l'annex III a la present convocatòria, així com els aspirants que participen per les especialitats de Llengua i Literatura Valenciana i Llengua Castellana i Literatura, respectivament de cada idioma oficial, i ho hauran d'indicar en l'espai reservat amb este fi en l'imprés de sol·licitud.
Així mateix, estan exempts de realitzar la prova de coneixements dels dos idiomes oficials de la Comunitat Valenciana els aspirants que van participar en els procediments selectius convocats de conformitat amb el Decret 62/2002, de 25 d'abril, del Govern Valencià, i van obtindre la qualificació d'apte, i ho hauran de consignar en l'apartat corresponent de la instància de participació.
En la llista provisional d'admesos i exclosos que establix en el punt 1 de la base quarta d'esta convocatòria es farà constar els aspirants que declaren reunir els requisits, a l'efecte de les exempcions de la prova de valencià, de castellà, o d'ambdós.
Igualment es farà constar la dita circumstància en la llista definitiva d'admesos i exclosos, que es farà pública, d'acord amb el que establix el punt 3 de la base quarta d'esta convocatòria, una vegada estimades o desestimades les reclamacions presentades.
6.1.4 Realització de la prova
Per a aquells aspirants que no estiguen exempts, la realització de la prova tindrà lloc el dia, hora i en el lloc que es determine mitjançant una resolució de la Direcció General de Personal.
Per a la realització de la prova, la Direcció General de Personal nomenarà un tribunal, que estarà constituït preferentment per professors de Llengua i Literatura Valenciana i Llengua Castellana i Literatura dels cossos de catedràtics o professors d'Ensenyança Secundària o de Valencià o d'Espanyol per a Estrangers dels cossos de catedràtics o de professors d'Escoles Oficials d'Idiomes, que estaran subjectes al que preveuen els punts 5, 6 i 7 de la base quinta.
Abans d'iniciar la seua actuació els tribunals disposaran de la relació d'aspirants exempts o aptes en esta prova i que per tant poden continuar en el procediment selectiu.
6.2. Desenrotllament del sistema de selecció
6.2.1. Valoració de mèrits
Els tribunals, per mitjà de l'aplicació del barem de l'annex I, valoraran els mèrits al·legats i acreditats pels aspirants, a excepció de l'avaluació positiva de l'activitat docent, que serà valorada per la inspecció educativa.
Només seran tinguts en compte els mèrits perfeccionats amb anterioritat a la finalització del termini de presentació de sol·licituds.
Els aspirants es responsabilitzen expressament de la documentació aportada. En cas de falsedat o manipulació en algun document decauran en el dret a la participació en la present convocatòria, amb independència de la responsabilitat a què tinga lloc.
L'Administració es reserva el dret a requerir en qualsevol moment del desenrotllament del procediment l'acreditació de la documentació que es considere necessària.
6.2.2 Avaluació positiva de l'activitat docent
Amb la finalitat d'avaluar les capacitats pedagògiques dels aspirants, el domini de les tècniques de treball docent i la participació en el funcionament del centre, els aspirants que ho sol·liciten seran avaluats en els seus centres docents, i s'indicarà esta circumstància en l'apartat corresponent de l'annex VI (full de baremació de mèrits i de sol·licitud d'avaluació positiva de l'activitat docent) de la present convocatòria.
Esta avaluació serà realitzada per la inspecció educativa per mitjà de la intervenció d'un inspector o una inspectora amb l'experiència i la formació més adequada per a la valoració de l'aspirant.
Els aspirants que han sol·licitat ser avaluats poden renunciar voluntàriament a la dita avaluació, i presentaran per escrit la renúncia a esta avaluació davant del Servici d'Inspecció Educativa de la Direcció Territorial d'Educació que corresponga amb anterioritat al procés d'avaluació.
Per a efectuar la dita avaluació es tindran necessàriament en compte els següents indicadors:
a) La planificació de l'activitat docent. Objectius i continguts.
b) L'exercici de l'activitat docent.
c) Seguiment dels aprenentatges dels alumnes i les decisions adoptades per a afavorir la millora d'estos.
d) La gestió de l'aula.
e) La participació en les activitats del centre. Relació i comunicació amb la comunitat educativa d'acord amb els criteris adoptats pel centre.
En relació amb cada un dels cinc indicadors relacionats, l'avaluació es realitzarà sobre els subindicadors següents:
a) Planificació de l'activitat docent.
1. Objectius: Concreció dels objectius d'aprenentatge en les unitats didàctiques seguint els criteris acordats pel departament i la normativa curricular corresponent. Adequació dels objectius d'aprenentatge al curs o nivell corresponent. Adaptació dels objectius d'aprenentatge a les característiques personals de l'alumnat.
2. Continguts: Selecció de continguts coherents amb la proposta d'objectius. Rellevància dels continguts seleccionats. Adequació dels continguts al curs o nivell corresponent.
b) L'exercici de l'activitat docent.
Previsió d'activitats d'ensenyança i aprenentatge que contribuïsquen a la consecució d'objectius. Desenrotllament de la intervenció didàctica amb recursos i materials curriculars per a facilitar la consecució dels objectius. Intervenció didàctica atenent a les característiques del grup, proporcionant una atenció correcta a les necessitats individuals de l'alumnat.
c) Seguiment dels aprenentatges dels alumnes i les decisions adoptades per a afavorir la millora d'estos.
Previsió dels criteris d'avaluació adaptats a la diversitat dels alumnes. Aplicació dels criteris d'avaluació previstos en la programació didàctica. Presa de decisions de millora a partir de l'anàlisi dels resultats d'avaluació.
d) La gestió de l'aula.
Presentació inicial d'objectius i continguts, orientació i seguiment del treball a realitzar per l'alumnat i síntesi final. Organització dels temps per a realitzar les activitats previstes.
e) Participació en les activitats del centre. Relació i comunicació amb la comunitat educativa d'acord amb els criteris adoptats pel centre.
Treball en equip, coordinació, participació en els distints òrgans col·legiats i en projectes acadèmics del centre i en activitats del departament. Orientació educativa, acadèmica i professional de l'alumnat. Integració i participació de les famílies en el centre.
Per a l'avaluació de l'activitat docent de cada aspirant l'inspector o inspectora podrà:
- Consultar la documentació pertinent, sense que siga necessari que l'aspirant haja d'elaborar individualment cap material específic per a la seua valoració diferent del ja utilitzat en el desenrotllament de l'activitat docent.
- Dur a terme l'observació directa de l'activitat docent.
- Realitzar entrevistes a l'aspirant.
- Realitzar entrevistes al director o la directora, al cap d'estudis i als caps dels departaments, sempre que estos no participen en el procediment d'accés a places del mateix cos i especialitat.
Els criteris de valoració, així com les puntuacions màximes, totals i parcials que corresponguen amb cada un dels indicadors i subindicadors, seran fixats per la inspecció educativa, que els farà públics en la pàgina web de la Conselleria d'Educació (http://www.edu.gva.es) abans del començament del procés d'avaluació.
Una vegada realitzada l'avaluació de la labor docent per la inspecció educativa, s'exposaran els resultats en un informe en què constarà de forma expressa una puntuació numèrica final expressada entre 0 i 2 punts. El dit informe s'enviarà als corresponents tribunals.
7. Qualificació
L'assignació de la puntuació que corresponga als aspirants, segons el barem recollit en l'annex I de la present convocatòria, es portarà a efecte pels tribunals corresponents.
Els tribunals faran públiques en el tauler d'anuncis dels llocs d'actuació d'estos i en pàgina web de la Conselleria d'Educació (http://www.edu.gva.es) les puntuacions provisionals obtingudes pels aspirants en els distints apartats i subapartats del barem. Contra estes puntuacions poden presentar-se reclamacions en el termini de set dies hàbils, per mitjà d'un escrit dirigit al president del tribunal.
Estudiades les reclamacions, els tribunals publicaran en els llocs assenyalats anteriorment el llistat definitiu de les puntuacions obtingudes pels aspirants en els distints apartats del barem, s'entendran estimades les reclamacions recollides en este llistat i es declararan desestimades les reclamacions no ateses en este. Amb la dita publicació s'entendrà efectuat el tràmit de notificació de la resolució de les reclamacions.
Contra esta resolució, els interessats podran interposar un recurs d'alçada davant del director general de Personal en el termini d'un mes a comptar de l'endemà de la seua publicació en els taulers d'anuncis, d'acord amb el que preveuen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Sense perjuí que els errors materials, de fet o aritmètics que puguen advertir-se, es puguen esmenar en qualsevol moment d'ofici o a petició de l'interessat, de conformitat amb el que disposa l'article 105.2 de l'esmentada llei.
Transcorregut un any des de la finalització del procés selectiu, els aspirants disposaran de tres mesos per a sol·licitar la documentació presentada a l'efecte de la valoració de mèrits, i la sol·licitaran a la direcció territorial corresponent, excepte la documentació necessària per a expedir els nomenaments com a funcionari de carrera, i sempre que no existisca reclamació per part d'algun aspirant; en eixe cas, la documentació podrà ser retinguda a l'efecte de comprovació o prova. Si la documentació no fóra sol·licitada en el termini assenyalat, s'entendrà que l'aspirant renuncia a la seua recuperació, decaient en el seu dret a esta.
8. Superació del procés selectiu
8.1. Aspirants seleccionats
Els tribunals elaboraran, ordenaran i publicaran per cada cos i especialitat una llista d'aspirants que hagen superat el procediment selectiu, i l'elevarà a l'òrgan convocant.
Resultaran seleccionats i accediran al cos de catedràtics que procedisca aquells aspirants que quan siguen ordenats segons la puntuació del concurs obtinguen un número d'orde igual o inferior al nombre de places convocades en el cos i especialitat corresponent.
En cap cas els tribunals podran declarar que han superat el procediment selectiu un número superior d'aspirants al de places convocades en el cos i especialitat corresponent. Qualsevol proposta d'aprovats que contravinga allò anteriorment establit serà nul·la de ple dret.
8.2. Criteris per a resoldre els empats
En cas de produir-se empats en la puntuació dels aspirants, estos es resoldran atenent successivament els criteris següents:
a) Major puntuació en cada un dels apartats del barem de mèrits per l'orde en què estos apareixen en l'annex I de la present convocatòria.
b) Major puntuació en els subapartats del barem, per l'orde en què estos apareixen en l'annex I de la present convocatòria.
c) Major puntuació en el procediment selectiu d'ingrés en el cos i especialitat des del qual es concursa i, de persistir l'empat, nombre més gran d'anys de servici com a funcionari o funcionària de carrera en el cos des del qual es concursa.
8.3. Accés per més d'una especialitat
Aquells aspirants que aconseguisquen la puntuació per a accedir a més d'una especialitat del mateix cos, s'entendrà que accedixen per l'especialitat en què posseïxen la seua actual destinació definitiva, i es cobriran les altres places amb l'aspirant que procedisca, en funció de les puntuacions aconseguides en el procediment selectiu. Si no coincidix cap amb la seua destinació definitiva haurà d'optar per una d'estes, i renunciarà a la resta, en el termini de set dies hàbils a partir de la publicació de la llista d'aspirants seleccionats.
9. Presentació de documents acreditatius dels requisits
En el termini d'un mes, a comptar de l'endemà a aquell en què es fa pública la llista d'aspirants seleccionats, estos han de presentar en la Direcció General de Personal de la Conselleria d'Educació, per qualsevol dels mitjans assenyalats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb el que disposa l'article 1 del Decret 130/1998, de 8 de setembre, del Govern Valencià, la documentació següent:
a) Fotocòpia compulsada del títol al·legat per a participar.
En cas que la titulació s'haja obtingut en l'estranger, ha d'adjuntar-se la corresponent homologació o credencial de reconeixement a l'empara del que establix el Reial Decret 1665/1991, de 25 d'octubre.
b) Fotocòpia del document nacional d'identitat, document semblant del país d'origen o passaport vigent i, si és el cas, document d'identificació d'estranger (NIE).
c) Per a l'exempció de la prova de coneixements dels dos idiomes oficials de la Comunitat Valenciana, en el cas d'haver al·legat l'exempció, una fotocòpia compulsada del títol o diploma, o si és el cas, un certificat original del centre on es va cursar Batxiller o Formació Professional.
d) Declaració de no haver sigut separat del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial (annex II).
Els qui dins del termini fixat, excepte els casos de força major, no presentaren la documentació, o de l'examen d'estos es deduïra que no tenen algun dels requisits assenyalats en la base segona, no podran ser nomenats funcionaris de carrera del corresponent cos de catedràtics i quedaran anul·lades les seues actuacions, sense perjuí de la responsabilitat en què hagen incorregut per falsedat en la sol·licitud inicial.
10. Destinació en el cos de catedràtics
De conformitat amb el previst en l'article 39.3 del Reial Decret 276/2007, de 23 de febrer, els funcionaris que accedisquen al cos de catedràtics pel procediment regulat per la present orde estaran exempts de la realització de la fase de pràctiques, romanent com a catedràtics en la mateixa destinació que ocuparen en el cos de procedència, sempre que esta destinació siga de l'àmbit de l'administració educativa convocant.
11. Nomenament de funcionaris de carrera
De conformitat amb el que establix l'article 32.1 del Reglament aprovat pel Reial Decret 276/2007, de 23 de febrer, una vegada comprovat per la Direcció General de Personal que tots els aspirants reunixen els requisits generals i específics establits en la present convocatòria, es procedirà a l'aprovació de l'expedient del procés selectiu.
Així mateix, es remetrà la llista dels aspirants seleccionats al ministeri competent en matèria d'Educació, a efecte de l'expedició dels corresponents títols de funcionaris de carrera del corresponent cos de catedràtics.
Els referits nomenaments seran amb efectes de l'1 de setembre següent a aquell en què finalitze este procés selectiu.
12. Normes finals
1. D'acord amb el que disposa l'article 44 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, la falta de resolució expressa a les sol·licituds o reclamacions regulades en esta orde tindrà efectes desestimatoris.
2. De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició davant del conseller d'Educació en el termini d'un mes a comptar de l'endemà de ser publicada en el Diari Oficial de la Comunitat Valenciana o bé cabrà plantejar directament un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.
València, 22 de desembre de 2009
El conseller d'Educació,
ALEJANDRO FONT DE MORA TURÓN
Annex I
Barem per a la valoració dels mèrits
La puntuació màxima que es podrà obtindre en aplicació del present barem serà de 10 punts.
I. Treball desenrotllat (fins a un màxim de 5,0000 punts).
1.1 Antiguitat (fins a un màxim de 4,0000 punts).
Per cada any de servicis efectius prestats com a funcionari de carrera en el cos des del que s'aspira a l'accés que sobrepassen els huit exigits com a requisit: 0,5000 punts.
Per cada mes: 0,0416 punts.
Documentació acreditativa:
Si no constara en el full de servicis l'antiguitat, ha d'aportar-se fotocòpia compulsada del document justificatiu de l'antiguitat.
1.2 Exercici de funcions específiques, avaluació voluntària i, si és el cas, l'avaluació positiva de la funció docent realitzada per la inspecció educativa (fins a un màxim de 2,5000 punts).
1.2.1. Quan s'haja realitzat avaluació voluntària del professorat i sempre que siga positiva: fins a 2,0000 punts.
Documentació justificativa:
Certificat de la inspecció educativa. Es considerarà avaluació positiva quan sobre el total de puntuació dels indicadors d'avaluació s'haja obtingut almenys el 50%.
1.2.2. Per cada any com a director/a en centres públics docents o d'un servici educatiu: 0,4000 punts.
Documentació justificativa:
Si no constara en el full de servicis, haurà d'aportar-se fotocòpia compulsada del document justificatiu del nomenament expedit per l'administració educativa competent amb diligència de possessió i cessament o, si és el cas, la continuïtat en el càrrec.
1.2.3. Per cada any com vicedirector/a, secretari/ària, vicesecretari/ària i cap d'estudis i assimilats en centres públics docents: 0,3000 punts.
Documentació justificativa:
Si no constara en el full de servicis, haurà d'aportar-se fotocòpia compulsada del document justificatiu del nomenament expedit per l'administració educativa competent amb diligència de possessió i cessament o, si és el cas, la continuïtat en el càrrec.
1.2.4. Per cada any en altres càrrecs directius de centres públics docents: 0,2000 punts.
Documentació justificativa:
Si no constara en el full de servicis, haurà d'aportar-se fotocòpia compulsada del document justificatiu del nomenament expedit per l'administració educativa competent amb diligència de possessió i cessament o, si és el cas, la continuïtat en el càrrec.
1.2.5. Per cada any com a cap de seminari, departament o divisió de centres públics d'Ensenyança Secundària, Batxillerat, Adults, Formació Professional, Artística i Idiomes, assessor /a de Formació Permanent: 0,2000 punts.
Documentació justificativa:
Si no constara en el full de servicis, haurà d'aportar-se fotocòpia compulsada del document justificatiu del nomenament expedit per l'administració educativa competent amb diligència de possessió i cessament o, si és el cas, la continuïtat en el càrrec.
1.2.6. Per cada any com a membres electes com a representants del professorat en el Consell Escolar del centre: 0,1000 punts.
Documentació acreditativa:
Certificat del secretari del Consell Escolar del centre docent públic del qual va formar part, amb el vistiplau del president d'este, en el qual conste la data de la presa de possessió i cessament o, si és el cas, continuïtat en el càrrec.
II. Cursos de formació i perfeccionament superats (fins a un màxim de 3,0000 punts).
2.1 Per cada curs de formació i perfeccionament rebut que tracte sobre aspectes científics o didàctics convocat per les administracions educatives, per institucions sense ànim de lucre que hagen sigut homologats o reconeguts per les administracions educatives, així com els convocats per les universitats (fins a 1,0000 punts).
2.1.1. De duració no inferior a trenta hores: 0,1250 punts (per este apartat es podrà valorar fins a 0,5000 punts).
A estos efectes seran acumulables els cursos de duració no inferior a quinze hores que hagen sigut realitzats en els CEFIRE o centres anàlegs i relacionats amb la mateixa matèria.
2.1.2. De duració no inferior a cent hores: 0,2500 punts (per este apartat es podrà valorar fins a 0,5000 punts).
Documentació acreditativa:
Fotocòpia compulsada o confrontada del certificat expedit per l'òrgan o autoritat competent de la corresponent administració educativa o universitat en què conste de mode exprés el nombre d'hores de duració del curs, i, si és el cas, la col·laboració o el reconeixement de l'administració educativa corresponent.
2.2. Per cada congrés, jornada i/o curs de formació i perfeccionament impartit que tracte sobre els aspectes científics o didàctics corresponents a l'especialitat per la qual s'opta, convocat per les administracions educatives i/o universitats (fins a 2,0000 punts).
2.2.1. Per cada curs de duració no inferior a vint hores: 0,1500 punts.
2.2.2. Per cada congrés: 0,1500 punts.
2.2.3. Per cada jornada: 0,1500 punts.
Documentació acreditativa:
Fotocòpia compulsada o confrontada del certificat expedit per l'òrgan o autoritat competent de la corresponent administració educativa i/o universitat. En el cas dels cursos, ha de constar, a més, de mode exprés, el nombre d'hores de duració d'estos.
III. Mèrits acadèmics i altres mèrits (fins a un màxim de 3,0000 punts).
3.1 Mèrits acadèmics (fins a un màxim d'1,5000 punts).
Per este apartat es valoraran les titulacions universitàries de caràcter oficial, en cas que no hagen sigut al·legades com a requisit per a l'accés en la funció pública docent.
a) Pel certificat-diploma acreditatiu d'estudis avançats (Reial Decret 778/1998, de 30 d'abril), el títol oficial de màster (Reial Decret 56/2005, de 21 de gener), suficiència investigadora o qualsevol altre títol equivalent, sempre que no siguen requisit per a l'ingrés en la funció pública docent: 0,4000 punts per títol.
Documentació acreditativa:
Fotocòpia compulsada o confrontada del certificat, diploma o títol.
b) Pel grau de doctor en la titulació al·legada per a l'ingrés en el cos: 0,5000 punts per títol.
Documentació acreditativa:
Fotocòpia compulsada o confrontada del títol de doctor o certificació de l'abonament dels drets d'expedició d'acord amb l'Orde de 8 de juliol de 1988, del Ministeri d'Educació i Ciència (BOE de 13 de juliol).
c) Per haver obtingut un premi extraordinari en el doctorat: 0,4000 per premi.
Documentació acreditativa:
Fotocòpia compulsada o confrontada de la certificació acreditativa corresponent.
d) Pels estudis corresponents al segon cicle de llicenciatures, enginyeries, arquitectures o títols declarats legalment equivalents, diferent de l'al·legat per a l'accés al cos: 0,3000 punts per títol.
Documentació acreditativa:
Fotocòpia compulsada o confrontada del títol al·legat per a l'ingrés en el cos, així com de quants s'acrediten com a mèrits o certificació de l'abonament dels drets d'expedició d'acord amb l'Orde de 8 de juliol de 1988, del Ministeri d'Educació i Ciència (BOE de 13 de juliol).
e) Per cada títol de diplomat, enginyer tècnic, arquitecte tècnic o altres títols declarats equivalents, així com pels estudis corresponents al primer cicle d'una llicenciatura, enginyeria o arquitectura. No es valorarà el títol o estudis d'esta naturalesa necessaris per a l'obtenció del primer títol de llicenciat, enginyer o arquitecte que presente l'aspirant: 0,2500 punts per títol.
Documentació acreditativa:
Fotocòpia compulsada o confrontada del títol al·legat per a l'ingrés en el cos, així com dels que s'acrediten com a mèrits o certificació de l'abonament dels drets d'expedició d'acord amb l'Orde de 8 de juliol de 1988, del Ministeri d'Educació i Ciència (BOE de 13 de juliol).
f) Titulacions de ensenyances de règim especial i de la Formació Professional específica:
- Per cada certificat de nivell avançat o equivalent d'Escoles Oficials d'Idiomes: 0,2000 punts.
- Per cada títol d'Ensenyança Professional de Música o Dansa: 0,1000 punts.
- Per cada títol de Tècnic Superior d'Arts Plàstiques i Disseny: 0,1000 punts.
- Per cada títol de Tècnic Superior de Formació Professional: 0,1000 punts.
- Per cada títol de Tècnic Esportiu Superior: 0,1000 punts.
Documentació acreditativa:
Fotocòpia compulsada o confrontada del títol que es posseïsca o, si és el cas, certificació acreditativa d'haver desenrotllat els estudis conduents a la seua obtenció.
3.2 Publicacions, participació en projectes educatius i mèrits artístics (Fins a un màxim d'1,5000 punts).
a) Per publicacions de caràcter didàctic o científic sobre les disciplines de l'especialitat corresponent a què s'opte, o relacionades amb l'organització escolar, amb les noves tecnologies aplicades a l'educació, la didàctica, la psicopedagogia i la sociologia de l'educació, temes transversals, salut laboral i prevenció de riscos laborals. Fins a 0,6000 punts.
Documentació acreditativa:
Els exemplars corresponents o fotocòpia completa d'estos, amb la compulsa, com a mínim, de les pàgines acreditatives de l'autoria, el depòsit legal i, si és procedent, de l'ISBN o ISSN o ISMN.
En el cas de llibres, s'aportarà un certificat de l'editorial on conste el nombre d'exemplars i que la difusió d'estos ha sigut en llibreries comercials.
Per a la valoració de llibres editats per universitats, organismes o entitats públiques, serà necessari aportar un certificat en què conste la distribució i els objectius d'estos.
En el supòsit de revistes, s'aportarà un certificat en què conste el nombre d'exemplars, lloc de distribució i venda, o associació científica o didàctica, legalment constituïda, a la qual pertany la revista.
En els supòsits en què l'editorial o associació haja desaparegut, dit extrem ha de justificar-se per qualsevol mitjà de prova admissible en dret.
En el cas de publicacions que només es donen en format electrònic, es presentarà un informe oficial en el qual l'organisme emissor certificarà que la publicació apareix en la base de dades bibliogràfiques. En este document s'indicarà la base de dades, el títol de la publicació, els autors, la revista, el volum, l'any i la pàgina inicial i final.
No serà necessari el certificat corresponent quan la publicació l'haja editat la Conselleria d'Educació o qualsevol de les administracions educatives.
Aquelles publicacions que estant obligades a consignar l'ISBN, o, si és el cas, ISSN o ISMN, en virtut del que disposa el Reial Decret 2984/1972, de 2 de novembre, no tinguen este no seran valorades, així com aquelles en què l'autor siga l'editor d'estes.
b) Per premis en exposicions, festivals o en concursos d'àmbit nacional i internacional: fins a 0,5000 punts.
Documentació acreditativa:
Programes, exemplars, crítiques i, si és el cas, l'acreditació d'haver obtingut els premis o fotocòpia completa compulsada.
c) Per participació en projectes relacionats amb l'actualització científica o didàctica de l'especialitat per la qual s'opta o de didàctica general que estiguen finançats per organismes públics: fins a 0,4000 punts.
Documentació acreditativa:
Certificat original o còpia degudament compulsada del director del projecte o autoritat convocant.
Notes:
Primera. Únicament seran baremats aquells mèrits perfeccionats fins a la data de finalització del termini de presentació de sol·licituds. Un mateix mèrit no podrà ser valorat per més d'un apartat o subapartat.
Segona. En cap cas seran valorats aquells cursos o assignatures la finalitat dels quals siga l'obtenció d'un títol acadèmic, màster o una altra titulació de postgrau.
Tampoc seran valorats els cursos o activitats la finalitat dels quals siga l'obtenció del Títol d'Especialització Didàctica o del Certificat d'Aptitud Pedagògica.
Així mateix no podran considerar-se a efecte de la seua valoració els mèrits indicats en els apartats 2.1 i 2.2, que hagen sigut realitzats amb anterioritat a l'obtenció del títol exigit per al seu accés al cos.
Tercera. Els documents redactats en llengües d'altres comunitats autònomes han de traduir-se a una de les dos llengües oficials de la Comunitat Valenciana per a la seua validesa, de conformitat amb el que preveu l'article 36 de la Llei 30/1992, de 26 de novembre.
En el cas de llengües estrangeres ha de traduir-se per intèrpret jurat.
Quarta. Als efectes del còmput dels anys previstos en els apartats 1.1 (antiguitat) del barem de mèrits, es valoraran com a any tots aquells servicis que es corresponguen amb servicis efectius prestats des de la data d'inici del curs acadèmic fins a la data de finalització d'este.
Quinta. No poden acumular-se les puntuacions corresponents a l'apartat 1.2 quan els servicis s'hagen prestat simultàniament.
Sexta. Als efectes previstos en els subapartats 1.2.2, 1.2.3, 1.2.4 i 1.2.6 del barem de mèrits, es consideraran centres públics:
- Instituts d'Educació Secundària.
- Instituts de Batxillerat.
- Instituts de Formació Professional.
- Centres d'Educació de Persones Adultes, sempre que impartisquen les mateixes ensenyances que en els centres a què es referixen estos subapartats.
- Centres d'Ensenyances Integrades.
- Escoles Oficials d'Idiomes.
Sèptima. Als efectes previstos en el subapartat 1.2.3 del barem de mèrits es consideraran com a càrrecs directius assimilats, almenys, els següents:
- Els càrrecs al·ludits en este apartat exercits en seccions de Formació Professional.
- Cap d'estudis adjunt.
- Cap de residència.
- Delegat del cap d'estudis d'institut de Batxillerat o semblants en comunitats autònomes.
- director en cap d'estudis de secció delegada.
- director de secció filial.
- director de centre oficial de patronat d'Ensenyança Mitjana.
- Administrador en centres de Formació Professional.
- Professor delegat en el cas de la secció de Formació Professional
Octava. Als efectes previstos en el subapartat 1.2.4 del barem de mèrits es puntuaran, almenys, els següents càrrecs directius:
- Delegat en cap d'estudis nocturns en secció delegada.
- Delegat del secretari d'extensions d'instituts de Batxillerat o semblants en comunitats autònomes.
- director, cap d'estudis o secretari de centres homologats de conveni amb corporació locals.
- director de col·legi lliure adoptat amb número de registre de personal.
- Secretari de centre oficial de patronat d'Ensenyança Mitjana.
Annex II
Model de declaració jurada o promesa
Sr./Sra. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb domicili en \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, i amb document nacional d'identitat número \_\_\_\_\_\_\_\_\_\_\_\_\_\_\_, declara sota jurament o promesa, a l'efecte de ser nomenat/da funcionari/ària del cos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no haver sigut separat del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-me en inhabilitació absoluta o especial per a ocupacions o càrrecs públics per resolució judicial.
Data i firma:
Annex III
Titulacions que eximixen de les proves de coneixements dels idiomes oficials de la Comunitat Valenciana
Per a l'exempció de la prova de Valencià:
- Llicenciat en Filologia, Secció Hispànica (Valenciana).
- Llicenciat en Filosofia i Lletres, divisió Filologia (Filologia Valenciana).
- Diploma de Mestre de Valencià.
- Certificat de Capacitació per a l'Ensenyament en Valencià.
- Certificat d'Aptitud per a l'Ensenyança en Valencià.
- Certificat de Grau Superior de la Junta Qualificadora de Coneixements de Valencià.
- Certificat de Grau Mitjà de la Junta Qualificadora de Coneixements de Valencià.
- Certificat universitari que acredite haver superat el nivell II del Pla de Formació Lingüisticotècnica en Valencià del Professorat no Universitari.
- Certificat universitari que acredite haver superat el curs superior dels Cursos de Lingüística Valenciana i la seua Didàctica.
- Certificat universitari que acredite haver superat el curs Mitjà dels Cursos de Lingüística Valenciana i la seua Didàctica.
- Certificat acadèmic d'haver superat el Certificat d'Aptitud de Valencià, expedit per les Escoles Oficials d'Idiomes.
- Certificat acadèmic d'haver superat el Cicle Elemental de Valencià, expedit per les Escoles Oficials d'Idiomes.
- Certificat de Nivell Intermedi de Valencià expedit per les Escoles Oficials d'Idiomes.
- Certificat de Nivell Avançat de Valencià expedit per les Escoles Oficials d'Idiomes.
- Acreditació d'haver cursat i aprovat Valencià en almenys tres cursos entre BUP i COU.
- Acreditació d'haver cursat i aprovat Valencià en tots els cursos de la Formació Professional.
- Acreditació d'haver cursat i aprovat Valencià en tots els cursos del Batxillerat.
- Haver obtingut la qualificació d'apte en la prova corresponent a les oposicions convocades a partir de l'any 2002.
Per a l'exempció de la prova de castellà:
- Titulació universitària expedida per una universitat espanyola.
- Títol de Batxillerat (BUP) o Batxillerat (LOGSE) expedit per l'Estat espanyol.
- Títol de Tècnic Especialista (FP2) o Tècnic Superior expedit per l'Estat espanyol.
- Diploma d'Espanyol com a Llengua Estrangera (nivell superior) o Certificat d'Aptitud d'Espanyol per als Estrangers expedit per les Escoles Oficials d'Idiomes.
- Haver obtingut la qualificació d'apte en la prova corresponent a les oposicions convocades a partir de l'any 2002.Annex V
Ubicació de les direccions territorials d'Educació
Direcció Territorial d'Educació d'Alacant
C/ Carratalá, 47
03671 Alacant
Direcció Territorial d'Educació de Castelló
Av. del Mar, 23
12456 Castelló
Direcció Territorial d'Educació de València
Edifici PROP II
C/ Gregorio Gea, 12
46535 València